[{"text_idx": "#000000", "text": "Esperanto-Centro, preparata nun en la nord-okcidenta C\u0302inio, deziras dungi Esperanto-parolanton c\u0302inan au\u0306 alilandan."}, {"text_idx": "#000005", "text": "La oficisto laboros 8 horojn tage, ricevos du-tagan ferion semajne, kaj oficialajn feriojn lau\u0306 la c\u0302ina leg\u0302o."}, {"text_idx": "#000007", "text": "Alilanda kandidato laboros minimume 6 monatojn lau\u0306 kontrakto. C\u0302ina kandidato estos oficiale dungota post provlaboro dum 3 monatoj."}, {"text_idx": "#000013", "text": "C\u0302i tiu laborposteno-propono de C\u0302inio, se g\u0302i sukcese realig\u0302os, povos eble listig\u0302i kiel unu el la plej bonaj atingoj de la Esperanto-Movado en la jaro 2014. G\u0302i ankau\u0306 farig\u0302os parto de la Esperanto-Ekonomio (lau\u0306 difino de Fabricio Valle). La proponita laboro tute ne estas la kutima, banala laborposteno en C\u0302inio: instrui la anglan. La posteno estas inda novaj\u0302o, se g\u0302i okazos, ec\u0302 de la NE-esperantistaj amaskomunikiloj. Mi proponas, bazite sur nia sperto de Esperanto-Insulo en C\u0302inio, provi altiri altnivelan NE-Esperantiston de unu el la plej bonaj universitatoj, kaj esperantigi lin au\u0306 s\u0302in per la intensaj instruo-metodoj kiuj ni jam sukcese utiligis en C\u0302inio, modele en Esperanto-Insulo."}, {"text_idx": "#000015", "text": "Labori en C\u0302inio, kun vizo, kun oficiala laborpermeso, estas, kiel mi mem spertadis, neforgesebla vivos\u0302anco kiu estas probable la plej bons\u0302anca lerno-situacio en mia vivo. Estas kelkaj homoj kiuj iras al C\u0302inio por instrui la anglan; kaj nur ege malmulte da homoj kiuj iras tien por instrui sian fakon: sciencon, komercon, ktp. Ankau\u0306 estas eksterlandanoj kiuj iras al C\u0302inio por labori profesie en siaj kompanioj. Plejofte tiaj homoj ne lernas sufic\u0302e, ne lernas multe pri C\u0302inio, c\u0302ar ili c\u0302iutage laboras probable en la angla lingvo."}, {"text_idx": "#000017", "text": "Per la angla vojo, la, lau\u0306 mi, kompatinda angla instruisto en C\u0302inio estas kiel la antau\u0306aj anglaj instruistoj en, pardonu min, kolonioj. Ili venas kun la ideo, ke la angla estas iel supera lingvo, pli bona lingvo. Ili ne sukcesos bone enmetig\u0302i en la menso kaj spirito de la lando en kiu ili laboras. La Esperantisto, almenau\u0306 en nia nuntempa mondo, povas esperante kunlabori homo al homo. La Esperantisto vidos kaj spertos alian mondon."}, {"text_idx": "#000018", "text": "Certe se vi volas lerni la c\u0302inan lingvon kaj vere lernas g\u0302in bone, vi komprenos C\u0302inion pli bone ol Esperantisto log\u0302ante tie, sed kiel Esperantisto, log\u0302ante en C\u0302inio, vi rapide vidos, ke vi havas pli bonan s\u0302ancon vidi la veran, ne la turistan, C\u0302inion. Tio estas valoro por homoj kiuj estas malfermaj, kiel multaj Esperantistoj."}, {"text_idx": "#000023", "text": "Post kiam mi faros tiun unua provon, mi povos raporti pri la rezultoj. Eble ili estos pozitvaj, eble negativaj. Sed antau\u0306 c\u0302io, ni devas scii, c\u0302u tia aliro estas akceptebla al C\u0302inio, tio estas, c\u0302u anstatau\u0306 varbi inter nur Esperantistoj por la laborposteno, ni povas varbi inter la bonaj, universitatoj, trovi studenton, kiu interesig\u0302as pri la c\u0302ina, esperanta laboroposteno, kaj poste, tiu studento unue lernos Esperanton bone, en C\u0302inio, kaj poste eklaboros."}]